 Ugu horreyn, Wasiirka oo la waydiiyey waxa xukuumad ahaan uga qorshaysan shirka dawladda Ingiriisku bisha May u qabanayo Soomaaliya iyo inuu jiro wax xidhiidh ah oo ka dhexeeya shirkaas iyo wadahadalladii u socday Somaliland iyo Soomaaliya, waxa uu ku jawaabay, Shirka Ingiriisku ku baaqay bisha May waa shir ku saabsan Soomaaliya oo ay dunidu kaga hadlayso xaaladda Soomaaliya imminka marayso, dalwadda Soomaaliyana ka hadlayso baahiyaheeda kala duwan haddii ay tahay dhinacyada nabadgelyada, dhaqaalaha iyo arrimaha kalee bulshada iyo dagaalka ay kula jiraan kooxaha xagjirka ah iyo wixii ay u baahan yihiin. 